**Zápisnica z plenárneho stretnutia rodičov ZRMŠ**

**Termín:** 11.9.2025

**Prítomní:** viď prezenčná listina

Pani učiteľky: zo 4.A Adriana Fialová, Gabriela Strýčková

 zo 4.B Martina Sklenicová, Zdenka Koleňová (zastupujúca p. učiteľku

 Zuzanu Krajčírovú)

**Program:**

1. Voľba členov do výboru ZRMŠ a Rady školy
2. Informácie o stravovaní, platbách v ŠJ
3. Správa  o výsledkoch a podmienkach výchovno-vzdelávacej činnosti
4. Denný režim
5. Školský poriadok,
6. Školský vzdelávací program
7. Plán aktivít školský rok 2025/2026 – 1. polrok
8. Schválenie členského príspevku
9. Rôzne: diskusia, platby cez edupage a IB, projekty, pomoc zo strany rodičov, čo potrebuje dieťa do MŠ

Stretnutie rodičov otvorila a privítala Gabika Strýčková, riaditeľka školy.

**K bodu č. 1**

**Voľba členov do výboru ZRMŠ** (z 2. pani Caková , z 1. triedy pán Vozár)

**Voľba člena do Rady školy** prebehla formou hlasovacích lístkov, kde rodičia zakrúžkovali kandidáta podľa svojho výberu . Z vybraných, ktorí mali najviac hlasov sa vytvorili hlasovacie lístky do 2 . kola, v ktorom zvíťazila pani Vícenová zo 4.B triedy.

**K bodu č. 2**

O stravovaní boli rodičia informovaní formou webovej stránky <https://www.mssvantnerova.sk/platby/> a tiež zaslaním informácii e-mailom všetkým rodičom. O platbách za stravné sa treba informovať u vedúcej školskej jedálne, p. Štefekovej.

**K bodu č. 3**

Gabika Strýčková upriamila pozornosť rodičov na Správu o výsledkoch a podmienkach výchovno-vzdelávacej činnosti za školský rok 2024/2025, ktorá je zverejnená na webovej stránke <https://www.mssvantnerova.sk/dokumenty> a tiež na fotogalériu ku každej organizovanej aktivite <https://mssvantnerova.edupage.org/>.

**K bodu č. 4**

Režim dňa detí priblížila Adriana Fialová

**Usporiadanie denných činností, aktivít v MŠ,** je zverejnený v šatni**.**

|  |  |
| --- | --- |
| 6:30 -10:00 | Schádzanie sa detí do 8:00**Hry a hrové činnosti -** podľa výberu detí, navodené, priamo i nepriamo usmernené, ndividuálne jazykové chvíľky; ranný kruh – rozhovory, diskusie, atď. **Edukačné aktivity** plánovanie /navrhovanie/ aktivit skupinové alebo frontálne činnosti a aktivity**Pohybové a relaxačné cvičenia** |
| 9:00 – 9:15 | **Činnosti zabezpečujúce životosprávu** (osobná hygiena, **desiata**) |
| 10:00-11:50 | Pitný režim, príprava na pobyt vonku **a pobyt vonku** (zmysluplné aktivity na školskom dvore), vychádzka s výchovno-vzdelávacím zameraním, relaxačné, pohybové aktivity |
| 12:00 – 12:30 | **Činnosti zabezpečujúce životosprávu** (osobná hygiena, **obed**) |
| 12:30 – 14:25 | Činnosti zabezpečujúce životosprávu (osobná hygiena, odpočinok) ,postupné skracovanie odpočinku |
| 14:25 – 14:45  | **Činnosti zabezpečujúce životosprávu** (osobná hygiena, **olovrant)** |
| 14:45 – 17:00 | **Telovýchovná chvíľka**, úprava zovňajška,**hry a hrové činnosti** (podľa priania a predstáv detí; navodené, priamo i nepriamo usmernené) didaktické hry,projekty, krúžkové činnosti,pobyt vonku,individuálne jazykové chvíľky,hodnotenie dňa. |

**Harmonogram stravovania**

 1. zmena 2. zmena

desiata: 8:30-8:50 9:00- 9:20

obed: 11:20-11:50 12:00-12:30

olovrant: 14:05-14:25 14:30-14:45

**K bodu č. 5**

S výňatkom zo školského poriadku oboznámila rodičov Adriana Fialová. Celý Školský poriadok si pozrite na webovej stránke <https://mssvantnerova.edupage.org/> v priečinku dokumenty a schválte CEZ EDUPAGE\_VYHLASENIA A ŽIADOSTI.

**Zákonný zástupca dieťaťa je povinný:**

* MŠ je v prevádzke v pracovných dňoch od 6:30 – 17:00 hod.
* Privádzať dieťa do materskej školy do 7:45 hod.
* Z budovy odchádzať do 8.00 hod.
* Prevziať si svoje dieťa z materskej školy do 16:50 hod.
* Ráno je zberná trieda1. trieda. Popoludní je zberná 4.B a to v čase od 16:00 pre deti 4.A triedy, od 16:30 pre deti z 1. a z 2.triedy.
* **Príchod do šatne do 7:45 hod. Oneskorený príchod rodičov po 8:00 hod sa bude evidovať v zošite neskorých príchodov. Rodič opúšťa šatňu o 7:55 hod.**
* Dieťa, ktoré rodič neprevezme z MŠ do ukončenia prevádzkovej doby, zostane v MŠ s učiteľkou, ktorá pracuje do 17:00 hod. Oneskorený príchod rodiča evidujú p. učiteľky v zošitoch odovzdávania a preberania detí, kde uvedú presný čas, dátum, dôvod oneskoreného príchodu, potvrdenie rodiča podpisom.
* Deti matiek na materskej dovolenke by si mali rodičia prevziať do 16:00 hod, aby počet detí v zbernej triede

po 16:00 hod nebol vyšší.

* Informovať školu o zmene zdravotnej spôsobilosti dieťaťa, jeho zdravotných problémoch, alergii, alebo iných závažných skutočnostiach, ktoré by mohli mať vplyv

na priebeh výchovy a vzdelávania

* **Povinnosťou zákonnýcc zástupcov dieťaťa s diétnym stravovaním:** požiadať vedúcu ŠJ a riaditeľku školy o možnosť donášky stravy na základe žiadostia vyjadrenia ošetrujúceho lekára, ktorý diétu nariadil.
* Informovať školu o zmene v osobných údajoch dieťaťa a rodičov (napr. zmena bydliska, telefónne čísla rodičov, zmena zdravotnej poisťovne atď.)
* Poskytnúť pedagogickým zamestnancom písomné Splnomocnenie na prevzatie dieťaťa ním poverenou osobou
* Na prevzatie svojho dieťaťa z materskej školy môže zákonný zástupca písomnesplnomocniť svoje dieťa staršie ako desať rokov alebo inú pedagogickým zamestnancom známu osobu.
* Privádzať dieťa do materskej školy zdravé
* Ak dieťa v materskej škole počas dňa ochorie, pedagogický zamestnanec informuje zákonného zástupcu dieťaťa
* Rodič má oznamovaciu povinnosť, ak jeho dieťa ochorie na infekčné ochorenie, prípadne u neho zistí prítomnosť parazitov a vší.
* Neprítomnosť dieťaťa a odhlásenie zo stravy oznámi zákonný zástupca do 7:45 na **edupage-ospravedlnenky.** V prípade, že sa tak nestane, zákonný zástupca uhrádza plnú stravnú jednotku.
* Prosíme Vás, nezabúdajte na BEZINFEKČNOST cez edupage - ak sa vráti dieta do MŠ po 7 dňovej neprítomnosti v MŠ.
* Neprítomnosť dieťaťa a odhlásenie zo stravy oznámi zákonný zástupca 24 hodín vopred, do 7:45 na **edupage-ospravedlnenky. -** Napísať konkrétne do poznámky dôvod neprítomnosti.
* Ak dieťa **plní povinné predprimárne vzdelávanie** a neprítomnosť z dôvodu **ochorenia trvá najviac 7** po sebe nasledujúcich vyučovacích dní alebo súhrnne **maximálne 14 vyučovacích dní počas mesiaca**, ospravedlňuje ju škola **na základe žiadosti zákonného zástupcu**.
* **Potvrdenie od lekára** sa vyžaduje na ospravedlnenie neprítomnosti **-**viac ako 7 po sebe nasledujúcich vyučovacích dní, t. j. 8 a viac po sebe nasledujúcich vyučovacích dní alebo - súhrnne viac ako 14 vyučovacích dní počas mesiaca, t. j. 15 a viac vyučovacích dní.
* Naďalej platí, že **neprítomnosť dieťaťa**, ktorá **trvá viac ako 7 po sebe nasledujúcich vyučovacích dní**, ospravedlňuje škola len na základe **predloženia potvrdenia od lekára.**
* **Ak dieťa prichádza v inom časedo MŠ z dôvodu návštevy zdravotnického zariadenia, rodič sa preukáže lekárskou správou alebo iným dokladom. Príchod dieťaťa do MŠ je najneskôr do 10:00 hodiny , alebo v inom termíne po dohode s triedndou učitelkou.**
* V Edupage v kolonke VYHLÁSENIA/ŽIADOSTI odkliknite všetky 4 tlačivá :

- čestné vyhlásenie pre zber údajov

- bezinfekčnosť

- oboznámenie sa so školským poriadkom

- info. súhlas so spracovaním osobných údajov

**K bodu č. 6**

Gabika Strýčková rodičom v krátkosti pripomenula zameranie MŠ a so Školským vzdelávacím programom Tvorilkovo <https://www.mssvantnerova.sk/vyucba>

Systematicky ovplyvňovať a usmerňovať hodnotovú orientáciu dieťaťa smerom k environmentálne uvedomelému spôsobu života a na princípe hromadenia životných skúseností smerovať k udržateľnému rozvoju spoločnosti.

**K bodu č. 7**

Plán aktivít na 1. polrok školského roka 2025/2026

|  |  |  |  |
| --- | --- | --- | --- |
| ***mesiac*** | ***aktivita*** | ***termín*** | ***zodpovedná*** |
| **September** | **Plenárne stretnutie ZRMŠ** |   |   |
|  | 1. a 2. triedy | 10.9.2025 | triednne p. uč |
|  | 4.A a 4.B triedy | 11.9.2025 | triednne p. uč |
|  | **Prihlasovanie na krúžky** | 8.9. do 22.9.2005 | rodičia |
|  | angličtina |   |   |
|  | tanečná |   |   |
|  | florbal |   |   |
|  | logopédia |   |   |
|  | **Rada školy** | 17.9.2025 | predsedkyňa RŠ |
|  | **Gazdovstvo Vajnory - exkurzia** | 24.9.2025 | Strýčková |
|  |  |  |  |
| **Október** | **Na kolesách do škôlky, policajt v MŠ** | 1.10.2025 | triene p. uč |
|  | **Tvoríme doma - Najkrajší strašiak z prírodnín** | 8.10.2025 | ZRMŠ |
|  | **Deň duševného zdravia** | 10.10.2025 | triedne p. uč |
|  | **Divadielko Strašiak Tomáš "Na hojdačke" 9:00** | 15.10.2025 |   |
|  | **Ochutnávka jablkových dobrôt** | 20.10-24.10.2025 | pani uciteľky |
|  | **Lesné zvieratá, kto sa o ne stará - poľovník v MŠ** | 29.10.2025 | Strýčková |
|  |  |  |  |
| **November** | **Vianočné fotenie** | 5.11.2025 | triedne p. uč |
|  | **Dúbravský chodník, múzeum** | 12.11.2025 | triedne p. uč |
|  | **Vesmír - prednáška** | 25.11.2025 | Strýčková |
|  | **Vyšetrenie očí** | 11.25 | Strýčková |
|  | [Zbierka hraciek https://www.rehracky.sk/cms/28033-o-nas-a-ako-to-funguje](https://www.rehracky.sk/cms/28033-o-nas-a-ako-to-funguje) |   |   |
|  |  |  |  |
| **December**  | **Mikuláš, čo vo vreci máš** | 3.12.2025 | Strýčková |
|  | **Vianočné trhy** | 10.12.2025 | pedagogickí zamest. |
|  | **Ako Ježisko stretol Santa Klausa-muzikoterapia** | 10.12.2025 |   |
|  | **Koľko lásky sa zmestí do krabičky** | 12./2025 | rodičia |
|  | **Zbierk pre útulok**  | 8.12.-12.12.2025 | rodičia |
|  |  |  |  |
| **Január** | **Korčuľovanie** | 12.1.-16.1.2026 | Strýčková |
|  | **Divadlo Vzopri sa strachu** | 28.1.2026 | strýčková |
|  | **Výtvarná súťaž - Vesmír očami detí** | 1./2026 |   |
|  |  |  |  |

**K bodu č. 8**

Schválili sme príspevok ZRMŠ (60,-€/1. polrok školského roku 2025/2026 + 5,-€ /polrok pranie posteľnej bielizne) vyplatenie do **30. októbra 2025**

**K bodu č. 9**

V bode rôzne sme diskutovali

* Projekt Čítame pre radosť pokračuje aj naďalej, detská knižnica v hornej hale, vlastné knihy, ktoré budú kolovať medzi deťmi. Po precitanej knihe, príbehu deti nakreslia a rodičia dopíšu autora a názov knihy.
* Aktuálne prebieha projekt v MŠ „Ako šetríme vodou“.
* Poplatky - školné nie je viditelne v edupage \_ už je to zviditeľnené pre rodičov, rodičom boli ponúknuté aj iné metódy úhrad /bankové údaje sú aj na web stránke – pod kolonkou platby/
* Prosíme Vás, priniesť na začiatku školského roka hygienické a vlhčené vreckovky.
* Prosíme o doplnenie náhradného oblečenia do skriniek.
* Dievčatám hrebeň a náhradné gumičky do vlasov.
* Do materskej školy majú deti nosiť podpísané oblečenie. Podpísané musí byť hlavne pyžamo ( prípadne inak označené).
* Za poriadok v skrinkách zodpovedá zákonný zástupca, taktiež za permanentne pripravené náhradné oblečenie (pre prípad zašpinenia).
* Odporúča sa dieťaťu vybrať pohodlné oblečenie na prezlečenie do triedy. A na prezutie ortopedické sandále alebo papuče s plnou pätou.
* Pri prezliekanía a obúvaní v šatni, vedú rodičia deti k samostatnosti.
* V prípade nepriaznivého počasia môžu deti prísť do materskej školy v gumákoch, ale je potrebné priniesť náhradnú obuv (tenisky, trekové topánky) na prezutie pre pobyt vonku.
* Z hygienických dôvodov nedávať deťom do triedy hračky, sladkosti (predovšetkým cukríky a žuvačky) a nápoje.
* Z bezpečnostných dôvodov nedávať deťom bižutériu ako napríklad náramky, prstene a náhrdelníky. S výnimkou náušníc.
* Zákonný zástupca nesmie nechať lieky v skrinke a ani v dosahu dieťaťa.
* Všímať si ako deti držia lyžicu. Viesť deti k správnemu úchopu príboru. Dávať deťom viac príležitostí k tomu, aby používali príbor.
* Usmerňovať deti k presnému úchopu ceruzky.
* Aj doma s deťmi viac kreslite, vyfarbujte, strihajte, Hrajte sa spoločenské hry: Človeče nehnevaj sa, Pexeso. Skladajte puzzle. Čítajte si rozprávky. Naučte sa krátke básničky. Veľa sa spolu rozprávajte, opýtajte sa detí o tom, čo zažili v materskej škole počas dňa.
* Prosíme vás, aby ste sa nezdržiavali na školskom dvore po prevzatí dieťaťa z MŠ.
* Pri každom svojvoľnom poškodení alebo zničení majetku materskej školy je škola oprávnená požadovať úhradu od zákonného zástupcu dieťaťa, ktoré poškodenie spôsobilo.
* Sledovať EduPage ako aj našu webovú stránku tejto paltformy <https://mssvantnerova.edupage.org/>
* Telefonický kontakt materskej školy \_ pevná linka so záznamníkom: **02 6436 4540**
* Prosíme Vás, aby ste nepoužívali zadnú bránu (tá je určená pre zamestnancov a zásobovanie).
* Prosíme Vás **podpisať** prezenčnú listinu
* v prípade, že dieťa príde do MŠ v gumákoch. Je potrebné priniesť náhradnú obuv (tenisky) pre pobyt vonku /v ruksaku/.
* z hygienických dôvodov si deti nemôžu nosiť do triedy a šatne hračky, sladkosti a vlastný pitný režim.
* z bezpečnostných dôvodov nedávať deťom do triedy náhrdelníky, prstene , náramky, žuvačky a cukríky.
* Rodičia si odsúhlasili, aby si deti pri oslave sviatku nosili ovocie alebo iné, nie sladké pozornosti pre svojich kamarátov
* ODOVZDÁVANIE A PREBERANIE DIEŤAŤA:
* Rodič odovzdáva dieťa pani učiteľke.
* Poobede, po absolvovaní krúžkov, znova vyzdvihnúť deti od pani učiteľky, nie priamo z krúžku
* Prosíme Vás, aby ste sa nezdržiavali na školskom dvore po prevzatí dieťaťa z MŠ.

Zápisnicu zapísala: Gabriela Strýčková

V Bratislave 11.9.2025